Brudekrone

**Brudekrone** er en krone som en brud bærer på hodet i et bryllup. Slik hodepynt er kjent fra flere europeiske land fra omkring år 400. Kronene oppstod i middelalderen som del av inventaret i katolske kirker; der prydet de statuene av jomfru Maria, «himmelens dronning», og ble lånt ut som tegn på kyskhet til bruk under vielsene. Etter påvirkning fra adel og borgerskap ble skikken videreført blant bønder og vanlige folk i Norden etter reformasjonen på 1500-tallet. 

I de ortodokse kirkene er det tradisjon for at både brud og brudgom bærer krone. Der inngår kroninga som del av bryllupsseremonien. I Hellas lages kronene vanligvis av blomster og tas med hjem, i Russland er de av metall og oppbevares i kirkene.

## Eksempler


TraditionalChineseWeddingDress.jpg|Tradisjonell kinesisk brudedrakt med «føniks-krone» (鳳冠) etter model fra Qing-dynastiet. Hodeplagget blir fortsatt brukt i deler av Sørøst-Asia, blant annet på Taiwan.
Молода панна з-під Чорногори.jpg|Ukrainsk huzul med brudekrone
Jewish Yemenite bride.jpg|Jemenittisk jøde på 1950-tallet iført brudedrakt med overdådig hodeplagg
Estelle manville wedding.jpg|Estelle Manville, amerikansk-svensk filantrop og grevinne Bernadotte av Wisborg, med dronning Sofies brudeslør og brudekrone i platina 1928
File:Royal Wedding Stockholm 2010-Slottsbacken-07 (cropped).jpg|Kronprinsesse Victoria i bryllupet med Daniel Westling i Stockholm 19. juni 2010


## Brudekroner i Norge

Flere steder i Norge er det gamle tradisjoner for store brudekroner. De første skal ha blitt bestilt av håndverkere i Bergen på slutten av 1500-tallet. Mange steder er de fortsatt til utleie.  Brudekrone og utslått hår skulle være tegn på renhet og seksuell urørhet, og det kunne være høye bøter i straff om noen som ikke var jomfru, brukte det. Brudekronene er gjerne i sølv og rikt utsmykket; motiver som går igjen er blant annet vaktende haner og duer, et symbol på jomfruelighet. Tradisjonelle brudekroner bæres gjerne sammen med bunad.

### Eksempler

Galleriet viser norske brudekroner i sølv fra samlingene i Norsk Folkemuseum.


Brudekroner i sølvblikk Silver bridal crowns (1770) (2746386311).jpg|Brudekroner, i sølvblikk og foret med rødt stoff, fra 1770. 
Brudekrone, Norsk Folkemuseum NF.1921-0537.jpg|Brudekrone fra 1600. Avbildet i Adolph Tidemands «Ingeborg Andresdatter Gulsvik som brud».
Brudekrone, Norsk Folkemuseum NF.1906-1573.jpg|Brudekrone trolig laget av Mathias Johansen Berlin. Brukt i Soknedal i Midtre Gauldal i Sør-Trøndelag.
Brudekrone, Norsk Folkemuseum NF.1915-1743.jpg|Brudekrone i forgylt sølv av Johannes Johannessen d.y. Reimers i Bergen. Brukt i Vik i Sogn og Fjordane.
Brudekrone, Norsk Folkemuseum NF.1927-1364.jpg|Brudekrone fra 1790 av Michael Hansen Blytt fra Bergen.
Brudekrone, Norsk Folkemuseum NF.1921-0536.jpg|Brudekrone fra 1828 av Andreas Blytt i  Bergen.


### I bruk

Frich 1845 Bryllupsdragt i Jørgenfjord i Søndmoer.jpg|Joachim Frich : «Bryllupsdragt i Jørgenfjord i Søndmoer» 1845
Adolph Tidemand - Ingeborg Andresdatter Gulsvik as Bride - Google Art Project.jpg|Adolph Tidemand: «Ingeborg Andresdatter Gulsvik som brud», akvarell fra 1849. Bruden var 17 år og fra Flå i Hallingdal.
En brud från Hardanger, Norge - Nordiska Museet - NMA.0039996.jpg|Brud fra Hardanger. Brudekrona har flere nakkebånd. Håndkolorert fotografi. 
Braut ausBergen.jpg|Hardangerbunad med brudekrone
Brud fra Hardanger og kone fra Sogn, 1904.jpg|Brud fra Hardanger og kone fra Sogn 1904. Kabinettkort som har tilhørt Hulda Garborg. 
Brud fra Hartmark ved Mandal.jpg|Brud fra Hartmark ved Mandal med brudekrone og bunad. Fotografiet har tilhørt Hulda Garborg. 
Paul Stang Bride and groom.jpg|Brudgom og brud i bunad og brudekrone fra Sogn og Fjordane omkring 1910. 
Wedding procession, ca 1915 (Fylkesarkivet i Sogn og Fjordane).jpg|Brudefølge med brud i brudekrone utenfor Eidfjord gamle kirke omkring 1915. Håndkolorert lanternefotografi (tidlig form for lysbilde). 


## Se også
* Diadem, tiara, pannesmykke, halvkroneformet hårpryd for kvinner
* Krone (hodebekledning)
* Brudekjole
* Bunad

## Referanser


## Eksterne lenker
* 
*  Søk på «brudekrone» i Digitalt Museum
*  Digital blakopi av ''Krone og skaut : jente-, brure- og konehovudbunader i Hordaland'' (Norsk folkemuseum, 1996)